נר תמיד

וְאַתָּה תְּצַוֶּה אֶת בְּנֵי יִשְׂרָאֵל וְיִקְחוּ אֵלֶיךָ שֶׁמֶן זַיִת זָךְ כָּתִית לַמָּאוֹר לְהַעֲלֹת נֵר תָּמִיד: (שמות כז ב).

**דַּבֵּר אֶל אַהֲרֹן וְאָמַרְתָּ אֵלָיו בְּהַעֲלֹתְךָ אֶת הַנֵּרֹת אֶל מוּל פְּנֵי הַמְּנוֹרָה יָאִירוּ שִׁבְעַת הַנֵּרוֹת**: (במדבר ח ב).

בר קפרא פתח: "כי אתה תאיר נרי" (תהלים יח כט) - אמר הקב"ה לאדם הזה: נרך בידי ונרי בידך. נרך בידי – "נר ה' נשמת אדם" (משלי כ כז); נרי בידך – "להעלות נר תמיד" (ויקרא כד ב). אמר הקב"ה: אם הארת נרי, הריני מאיר נרך, הוי: "צו את בני ישראל ויקחו אליך שמן זית זך" (ויקרא כד ב) **(ויקרא רבה לא ד פרשת אמור).**

נֵר תָּמִיד בִּקְשָה נַפְשִׁי

יָאִיר לַחֲשִׁי

בְּנִגּוּן חֲרִישִׁי

מָנוֹחַ לְרִגְשֵׁי

עֲטֶרֶת לְרֹאשִׁי

בְּנֹגַהּ מִמַּעַל וּבְאוֹר אֱנוֹשִׁי

נֵר תָּמִיד הַשּׁוֹרֶה עִמָּדִי

מְגַלֶּה סוֹדִי

מוֹרֶה מִדְרָשִׁי

מֵאִיר תַּלְמוּדִי

דּוֹדִי מְעוֹדְדִי

כִּי נֵרִי בְּיָדְךָ וְנֵרְךָ בְּיָדִי.